Deal with Silence

***Deal With Silence*** () — дэбютны альбом беларускага гурту Open Space, запісаны на студыі «Granny Records» (Менск, Беларусь). Выпушчаны ў розніцы 21 сьнежня 2009 году, ён стаў даступны для бясплатнай запампоўкі з сайту гурта 12 сакавіка 2010 году.
## Сьпіс кампазыцыяў

## Крытыка
Дар**’**я Казлова з «» ў заметцы з нагоды выхаду альбому напісала, што дыск *«атрымаўся адточаным і прафэсійным»*.

, музычны аглядальнік «Советской Белоруссии», у сваёй рэцэнзіі напісаў, што *«пры адноснай разнастайнасьці ў вузкіх рамках абранага стылю ўсе песьні на дыску складзены ў якасны прадукт»*, але *«музыка атрымліваецца цалкам прадказальнай»*. Аляксандр Філімонаў і Пётр Болагаў, рэдактары парталу Lenta.ru, у сваім аглядальным артыкуле ацанілі прафэсіаналізм запісу, але ж таксама паставілі на від прадказальнасьць песень, прыпісаў кружэлку да сумесі інды-року, поп-року й софт-року. Хагнір з nneformat.ru пачуў на дыску *«вельмі добры поп-інды-рок»* у духу аўстралійскіх гуртоў 1980-х гадоў і шатляндскага Simple Minds, не без незадаволенасьці, што *«сьпяваюць на ангельскай»*, зрабіў камплімэнт *«слаўнаму калектыву»* за мэлядычнасьць.

Маша Калеснікава, журналіст Эўрапейскага радыё для Беларусі, у сваім аналізе падкрэсьліла, што альбом выйшаў *«безжыцьцёвым, аднастайным і зьлёгку пасрэдным»*, у той час як яго тэхнічная частка была ўспрынята досыць добра. Музычны крытык часопісу «» Андрэй Бухарын на старонках выданьня прыйшоў да высновы, што гурт упэўнена грае энэргічны й меладычны ангельскамоўны рок і гэта рызыка ператварае некаторыя з песень CD у стадыённыя гімны.

Журналіст штотыднёвіку «БелГазета» Таццяна Заміроўская як пазаштатны музычны экспэрт «Experty.by» ацаніла альбом, які *«пакідае ўражаньне дыхтоўнай, дарагой і якаснай працы над матэрыялам, які, магчыма, гэтага не заслужыў»*, на 5,0/10 і падкрэсьліла наяўнасьць гімнаў а-ля U2 й Stereophonics у ім. Штатны склад крытыкаў музычнага парталу «Experty.by» прызначыў працы сярэднюю ацэнку 6,0/10: Сяргей Будкін услыхаў у вытанчаных і густоўных аранжыроўках мэлёдыі Muse, пахваліў аздабленьне дыску, *«просценькія мэлёдыі»*, на думку Зьмітра Безкаравайнага, адносяцца да брыт-попу, адсылая да Coldplay, Алегу Клімаву хацелася б услыхаць штосьці больш мэлядычнае, чым аднастайны брыт-поп у выкананьні Open Space, а Зьмітра Падбярэскага й зусім расчараваў дастаткова манатонны брыт-поп плыты.

Аўтар музычнага парталу Ultra-Music Вячаслаў Радзівонаў засведчыў прыхільнасьць музыкаў да брыт-поп плыні, таму што музыка нагадала яму гурты Coldplay, Travis, Starsailor і Wilki, а таксама абрысаваў вылізанасьць гучаньня добра прадуманага й выдатна запісанага альбому. Joy Tartaglia з украінскага музычнага парталу music.com.ua падкрэсьліла, што падабенства да Travis вельмі перавялічана, таму што гучаньне гурту, больш напамінаючае творчасьць Esthetic Education, ёсьць *«пераказ азбукавых гісторыяў брытанскага року»*, прыцягнула ўвагу да вядучага вакалу накшталт Юакіму Бэргу з гурту Kent і ацаніла кружэлку на 5,0/10.

## Удзельнікі

**[[Open Space]]:**
* Віталь Маціеўскі — вакал, гітара, фартэпіяна.
* Максім Мястоўскі — гітара.
* Сева Маслаў — бас-гітара.
* Андрэй Малашэнка — барабаны, пэркусія.
**Запрошаныя музыкі**:
* Алена Холадава — віялянчэль  (5).

**Вытворчасьць**:
* Анатоль Шманай — інжынэр запісу й зьвядзеньня.
* Джэрам Шміт, студыя «Air Mastering» — мастэрынг.
* Анатоль Міснікоў — фота вокладкі.
* Таццяна Рынейская — мадэль на фота вокладкі.
* Дызайн-студыя Зьмітра Баравога — аздабленьне CD.

## Крыніцы

## Вонкавыя спасылкі
* Deal with silence на АФИША.TUT.BY
* Відэа з канцэрта-прэзэнтацыі альбому (YouTube)
Катэгорыя:Альбомы 2009 году
Катэгорыя:Музычныя альбомы Беларусі
Катэгорыя:Альбомы на ангельскай мове
Катэгорыя:Дэбютныя альбомы
Катэгорыя:Рок-альбомы
Катэгорыя:Дэбютныя альбомы
Катэгорыя:Альбомы Open Space